40 Dae van FAMILIEWEES in LYDENSTYD Deel 2/4 - PvR Geloofsfamilie
40 Dae van FAMILIEWEES in LYDENSTYD Deel 2/4
Gepubliseer deur Arline Meyer op 12 Februarie 2016 om 8:00
Die program is dan in 10 Dae eenhede ingedeel wat die Sondae uitsluit. Hierdie is dan Deel 2 wat dae 11-20 bevat. Kyk eers na die program en voel vry om die program uit te druk vir die yskas. Daarna kan julle na die fyner detail, skakels en "tips" kyk om julle tyd saam nog meer spesiaal te maak.
22 FEB – SPEEL MET KINETIESE SAND
Tuisgemaakte Kinetiese Sand Skakel
Bou saam en speel saam. Julle kan die resep so twee of drie keer die hoeveelheid aanmaak.
Bou saam verskillende dinge. Vanaf huise, tot geboue en maak vorms. Eindig by die punt waar julle met julle hande of selfs voete "voetspore in die sand maak.
Praat oor wat God se droom vir julle gesin is (Om Jesus meer en meer te ontdek en Hom uit te leef.) Hoe leef ons God se droom uit? Hoe lyk dit om Jesus te volg? Is dit maklik? Waarom of waarom nie?
Indien julle wil, kan julle gips, of polyfilla aanmaak om in die voetspore te giet sodat julle dit kan hou en selfs êrens in die huis te kan opsit as herinnering aan God se droom vir julle!
23 FEB – GEE VANAAND VIR ELKEEN IN DIE GESIN KOMPLIMENTE
Laat almal om die etenstafel sit. Terwyl julle eet kan julle een vir een die geleentheid kry om komplimente te ontvang.
Wanneer julle vir die een in die "hotseat" komplimente gee, moet hy/sy net luister. Julle kan alles noem wat vir julle awesome is van daai persoon. Julle kan dankie sê vir alles wat hy/sy altyd vir julle doen.
Moenie hier deur jaag, of mekaar in die rede val nie. Moet ook nie enige negatiewe dinge deel nie. Slegs opbouende, positiewe, komplimente mag gedeel word.
24 FEB – MAAK 'n FAMILIE SEëNINGE BOTTEL
Seëninge Bottel Skakel
Daar is 'n groot verskeidenheid van opsies wat julle kan neem om julle eie seëning Bottel te maak.
Vul die Houer met klein papiertjies waarop julle
Praat met mekaar oor dankbaarheid. Sê ons genoeg dankie? Of kom dankbaarheid net in ons gebede uit? Hoe kan ons vir mekaar dankie sê wat meer beteken? Wanneer voel ons misbruik? Dink julle God kan ooit misbruik voel, of voel dat ons ondankbaar is? Konsentreer om in Lydenstyd vir mekaar en vir God meer dankie te sê.
Hou aan met die seëninge bottel selfs al is Lydenstyd verby. Aan die einde van die jaar maak die bottel leeg en herinner julleself aan alles waarvoor julle hierdie jaar dankbaar was en dank God weereens daarvoor!
Dankbaarheid vir Verrassings wat julle ontvang het
Dankbaarheid vir klein geskenkies wat julle ontvang het,
Iets wat mooi was wat julle in die wêreld raakgesien het,
Lekker lag oomblikke gehad het,
Spesiale "Memories" gemaak het,
Daaglikse sorg ervaar het.
25 FEB – MAAK 'n KROON VAN DORINGS
Doring Kroon Skakel
Laat die kinders help om die klei te maak, of die klaar gemaakte klei te vleg in die kroon vorm. Laat die kinders help om al die tandestokkies in te druk.
Praat oor hoe die tandestokkies seermaak as dit jou steek. Praat oor hoe dit moes voel vir al die dorings om in Jesus se kop in te druk. Praat oor hoe ons sondes bygedra het tot elke doring wat Jesus seergemaak het.
Praat dan oor hoe ons goeie goed kan doen, om dankie te sê dat Jesus al daai seerkry op homself geneem het. Verbind dan julleself daaraan om die res van Lydenstyd goeie goed te doen vir mekaar. Elke keer wat die kinders iets opofferend vir iemand anders doen, verwyder een van die dorings. Laat hulle ook sien hoe mens dorings terug sit as ons skerp is met mense. Dit maak Jesus ook seer. Praat met mekaar oor die uithaal en terugsit van die dorings. Hoe voel ons daaroor? En hoe ervaar God dit?
26 FEB – DOEN IETS WAT EEN LID VAN DIE GESIN GENIET
27 FEB – BAK/MAAK IETS VIR DIE BURE LANGS JULLE
Spandeer eers die tyd saam as gesin om iets te maak. Dit kan iets enige iets soet, soos koekies, koek of tert wees. Dit kan ook iets sout wees, soos 'n tert of een pot gereg aandete wees.
Neem dit nou na julle bure, of nooi hulle uit by julle te kom eet. Spandeer die tyd saam en leer mekaar beter ken. Moenie dat hierdie geleentheid die enigste kuier wees nie! Bou aan 'n verhouding wat lank gaan hou!
28 FEB – BOU 'n KRUIS VIR DIE TUIN
Neem groot stukke hout en bou 'n rowwe kruis.
Of kry 'n stuk hout van 'n plek soos Her-Annies en mosaïek dit saam in verskeie helder kleure! Moenie vergeet om die teëls te "grout" nie.
Ongeaf wat julle kies om te doen. Maak seker dat julle dit water bestand maak deur dit aan die einde te seël.
29 FEB – BOU SAAM 'N FORT
Die enigste ding wat julle kan terughou vanaand is julle eie kreatiwiteit. Gebruik enige materiaal om die beste fort ooit te bou! Moenie vergeet om "fairy lights" ook te gebruik nie. Julle kan saam met flitse binne julle fort speel. Lees saam stories vir mekaar, of vertel stories of grappies.
Geniet net vanaand en die saam wees! Beleef hoe God julle elkeen gemaak het om saam 'n familie te vorm wat vir mekaar kan sorg.
1 MRT – MAAK 'N OU TESTAMENT BELOFTE KRUIS
Ou Testament Beloftes Kruis Skakel
Praat met mekaar oor die verskillende beloftes in die Ou Testament soos julle dit inkleur of verf. Hoe het Jesus en God daai beloftes waargemaak? God belowe dat Hy saam met ons sal wees, vir ons sorg en dat ons aan Hom behoort as ons net in Hom glo. Kan ons hierdie belofte glo?
2 MRT – ELKEEN IN DIE GESIN SKRYF VIR EEN ANDER PERSOON N BRIEF
Eenvoudige Familie Brief Skakel
'n Brief aan Jou Kind Skakel- Hierdie is wel geskryf vir kinders wat oorsee vir maande weggaan, maar ek dink daar is goeie universiele idees oor wat om in 'n brief wat waarde en betekenis het te sit vir jou kinders.
Elkeen in die gesin kan vir een ander 'n brief skryf, of julle kan almal vir mekaar skryf. Julle gaan waarskynlik die jonger kinders moet help met hierdie een. Daar is niks wat keer dat die kleintjie nie net prentjies kan teken om hulle gevoelens te kan laat uitdruk nie.
3 MRT – MAAK OPSTANDING ROLLETJIES
Opstanding Rolletjies Skakel
Indien julle nie 'n broodbakker is (soos ek nie), kan julle reeds gemaakte brooddeeg koop. Volg dan net die resep verder. Volg dan die "Resurrection Rolls" se aanwysings verder. Maak seker dat die kinders help om die marshmellows te doop in kaneel suiker en in die middel van deeg te sit. Maak seker die deeg is super mooi toe gemaak.
Bak soos die resep vra.
Maak seker julle almal sit saam wanneer julle die rolletjies oopsny. Praat met mekaar oor wat was binne die rolletjie en wat is nou daar binne? Hoe het dit gebeur? Hoe herinner dit ons aan Jesus? Hoe God sy Seun gered het en lewendig gemaak het weet God alleen hoe dit werk. Ons kan net hom loof daarvoor! Sê saam 'n gebed om God se naam groot te maak dat die broodjies, en meer as dit die graf leeg is!